Diari Oficial de la Generalitat Valenciana


Sumari del DOGV 809, del 22-04-1988 (1988/810958)

ORDRE de 8 d'abril de 1988, de la Conselleria de Treball i Seguretat Social, per la qual es prorroga i modifiquen determinats articles de l'Ordre de 13 de maig de 1987, de la mateixa Conselleria, que convocava i regulava ajudes per a la Promoció de l'Ocupació Autònoma.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/08/(1)/dof/vci/html**

### Dades del document

Número de DOGV
:   809

Data del DOGV
:   22-04-1988

Secció del DOGV
:   DISPOSICIONS GENERALS

Número del document
:   1988/810958


Data del document
:   08-04-1988

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 8 d'abril de 1988, de la Conselleria de Treball i Seguretat Social, per la qual es prorroga i modifiquen determinats articles de l'Ordre de 13 de maig de 1987, de la mateixa Conselleria, que convocava i regulava ajudes per a la Promoció de l'Ocupació Autònoma.  
L'Ordre de 13 de maig de 1987, de la Conselleria de Treball i Seguretat Social (DOGV 22-5-87), convocava i regulava les ajudes en l?àmbit de la Comunitat Valenciana que, a fi de promocionar l?Ocupació Autònoma, establia l?Ordre del Ministeri de Treball i Seguretat Social de 21 de febrer de 1986 (BOE de 27-2-86).  
Una vegada comprovada l?eficàcia del Programa, amb resultats palesament positius, i atés que continuen vigents els programes de suport a la creació d'ocupació que regulava l?esmentada Ordre Ministerial, aquesta Conselleria considera necessari prorrogar per a enguany les mesures de suport al sector específic abans susdit, és a dir, treballadors desocupats que s'incorporen al món laboral com a autònoms o per compte propi.  
D'altra banda, l?Ordre ara prorrogada excloïa de l?àmbit de la seua gestió les ajudes a les quals, en concepte de «renda de subsistència», poden accedir els treballadors desocupats menors de 25 anys.  
El fet que aquestes ajudes siguen cofinançades pel Fons Social Europeu i el Ministeri de Treball i Seguretat Social, i la necessitat contrastada d'una gestió integral del Programa, fa aconsellable -de conformitat amb l'Administració Central (Ordre Ministeri de Treball i Seguretat Social, de 26 de març de 1988, BOE de 29 de març)- que aquesta siga duta a terme per la Comunitat Autònoma, de tal manera, que per a aquest exercici, la totalitat de mesures que a efectes de la promoció de l?ocupació autònoma regula l?Ordre Ministerial de 21 de febrer de 1986, serà gestionada per la Generalitat Valenciana a través d'aquesta Conselleria.  
En atenció d'aquests motius i fent ús de les facultats que em confereixen la LLei 5/1983 de 30 de desembre, de Govern Valencià (DOGV de 30 de desembre) i el Decret 192/1985 de 9 de desembre (DOGV de 20 de gener de 1986), del Consell de la Generalitat Valenciana, pel qual s'aprova el Reglament orgànic i funcional de la Conselleria de Treball i Seguretat Social,  
ORDENE:  
Article primer  
Queda prorrogada per a enguany l?Ordre de 13 de maig de 1987, d'aquesta Conselleria de Treball i Seguretat Social, per la qual s'establien ajudes per a la Promoció de l'Ocupació Autònoma.  
Article segon  
L'article cinqué de l?Ordre prorrogada queda redactat de la manera literal següent:  
«Subvencions per una sola vegada de fins a 250.000 PTA per creació del propi lloc de treball.  
Es podran concedir subvencions per una sola vegada de fins a 250.000 PTA que contribuesquen a garantir durant l?inici de l'activitat uns ingressos mínims o una renda de subsistència, quan es tracte de desocupats menors de 25 anys inscrits com a aturats en l?Oficina de Col·locació, o majors de 25 anys que porten, almenys, un any en aquesta situació.  
A fi d'accedir a aquestes ajudes hauran de reunir a més un dels requisits següents: haver obtingut el pagament únic de prestació per desocupació o tenir concedida la subvenció financera.  
La quantia establerta s'incrementarà en un 100% quan els beneficiaris siguen desocupats menors de 25 anys, en el supòsit que siguen aprovats els Programes que amb tal finalitat ha presentat l'Administració de l?Estat al Fons Social Europeu.»  
DISPOSICIO DEROGATORIA  
Queda derogada la disposició addicional segona de l?Ordre de 13 de maig de 1987, d'aquesta mateixa Conselleria, relativa al procediment de tramitació dels ajuts en concepte de ' renda de subsistència per als desocupats menors de 25 anys.  
DISPOSICIO FINAL  
Aquesta Ordre vigirà l?endemà de la publicació en el Diari Oficial de la Generalitat Valenciana i mantidrà la vigència fins al 31 de desembre de 1988.  
No obstant això, tindrà efectes per a les activitats que hagen estat iniciades des del dia 1 de gener d'enguany, fins que entre en vigor.  
València, 8 abril 1988.  
El Conseller de Treball i Seguretat Social,   
MIGUEL DOMENECH I PASTOR


Còpia Permalink ELI